section_heading: Povijest
paragraph_text: U kolovozu 1999. godine, Zagrebačke mažoretkinje odradile su preko 10 000 sati na otvorenju i svim borilištima 2. svjetskih vojnih igara. Prvi puta su postale prvakinje Europe u mažoret-plesu 26. rujna 1999. godine na Europskom prvenstvo mažoretkinja. U listopadu i studenom 1999. sudjelovale su u Matiz Road Showu, prvom od nekoliko road showova za Daewoo, Toyotu i Suzuki. Zagrebačke mažoretkinje su 20. rujna 2000. godine snimale za popularni film „Blagajnica hoće ići na more“, prvijenac redatelja Dalibora Matanića.